Diari Oficial de la Generalitat Valenciana


Sumari del DOGV 4112, del 23-10-2001 (2001/10220)

RESOLUCIÓ de 5 d'octubre de 2001, conjunta del director general de Justícia i la directora de l'Escola Valenciana d'Estudis per a la Salut, per la qual es convoquen els cursos de capacitació específica dirigits al cos de metges forenses destinats a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4112

Data del DOGV
:   23-10-2001

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2001/10349


Data del document
:   05-10-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * reciclatge professional
    * metge
    * formació en el lloc de treball
    * concurs administratiu

RESOLUCIÓ de 5 d'octubre de 2001, conjunta del director general de Justícia i la directora de l'Escola Valenciana d'Estudis per a la Salut, per la qual es convoquen els cursos de capacitació específica dirigits al cos de metges forenses destinats a la Comunitat Valenciana. [2001/X10131]
  
La Medicina Legal i Forense constitueix l'especialitat mèdica que té per objecte la utilització dels coneixements mèdics, en l'aplicació, desenvolupament i perfeccionament del dret.
  
La capacitació específica pretén dotar als metges forenses de la Comunitat Valenciana, de coneixements específics i habilitats tècniques en una determinada àrea de la Medicina Legal, a través de la realització de cursos de formació teòrica i pràctica organitzats per l'Escola Valenciana d'Estudis per a la Salut.
  
Amb aquesta finalitat, per l'ordre conjunta de les conselleries de Sanitat i Justícia i Administracions Públiques de data 20/09/2001, publicada en el DOGV núm. 4.101, de 05.10.2001, es regula el procés de capacitació específica dels metges forenses, i s'estableixen les següents àrees temàtiques: histopatologia, psiquiatria, hemogenètica, toxicologia, tècniques de radiodiagnòstic i traumatologia.
  
També establix que la convocatòria dels cursos es realitzarà conjuntament per l'Escola Valenciana d'Estudis per a la Salut, i la Direcció General de Justícia.
  
Per tot això, resolem
  
Primer
  
Convocar la capacitació específica dels metges forenses que s'executarà l'any 2001/2002, composta per la relació de cursos que es relacionen en l'annex I de la present resolució.
  
Segon
  
Els cursos tindran una durada de 300 hores, que es distribuiran de la següent forma:
  
- Formació teòrica (60 hores) a càrrec de l'EVES.
  
- Formació pràctica (240 hores), que es realitzarà als hospitals i centres de salut de la xarxa pública de la Conselleria de Sanitat i de les diputacions provincials, i als laboratoris dels instituts de Medicina Legal.
  
Tercer
  
La formació teòrica es finançarà per l'EVES, a càrrec de l'aplicació pressupostària 20948 1 10 05 00 0000 41243.
  
Quart
  
Podrà sol·licitar la participació dels cursos de capacitació específica, els metges forenses destinats a la Comunitat Valenciana.
  
Els sol·licitants hauran de trobar-se en situació de servei actiu, en la data de presentació de sol·licituds.
  
La realització del curs per part del personal admés i prioritzat pels respectius directors dels instituts de Medicina Legal, quedarà condicionat al fet que estiguen prestant serveis en les dates de realització del curs.
  
Les persones interessades podran sol·licitar únicament la participació en la formació teòrica de cadascun dels cursos; en aquest cas, hauran de reunir igualment els requisits establits en els paràgrafs anteriors.
  
Cinqué
  
Les instàncies, complimentades conforme a l'annex II de la present Resolució, hauran de presentar-se en el termini de deu dies hàbils comptats a partir de l'endemà de la seua publicació en el DOGV, per mitjà de fax dirigit a la Direcció General de Justícia al núm. 96 398 69 01
  
Sisé
  
La Direcció General de Justícia realitzarà la selecció dels sol·licitants, i s'haurà de diferenciar la selecció en la capacitació específica (que comprén la formació teòrica i pràctica), de la formació teòrica, d'acord amb els principis d'igualtat, mèrit i capacitat.
  
L'ordre de preferència en els criteris de selecció, serà el següent:
  
- Funcionaris titulars respecte als interins.
  
- Relació del curs amb el lloc de treball i el servei a què estiga adscrit el
  
sol·licitant.
  
- Antiguitat.
  
Seté
  
Es notificarà l'admissió als sol·licitants seleccionats, amb una antelació mínima de deu dies a la data d'inici, a través de les direccions dels respectius instituts de Medicina Legal.
  
Els que havent sigut seleccionats renuncien al curs, per causa justificada, hauran de comunicar-ho a la Direcció General de Justícia, a través de les direccions dels instituts de Medicina Legal.
  
El sol·licitant seleccionat que renuncie al curs sense causa justificada, o encara que siga justificada no ho comunique en el termini de cinc dies anteriors a l'inici del curs, quedarà exclòs de participar en qualsevol altre curs de capacitació específica.
  
Vuité
  
Els títols acreditatius de la capacitació en les diferents àrees, seran expedits conjuntament per la directora de l'Escola Valenciana d'Estudis per a la Salut i el director General de Justícia.
  
Igualment, s'expediran títols acreditatius als participants exclusivament de la formació teòrica.
  
Les faltes d'assistència superiors al 15% de la duració del curs, exclouran l'expedició del corresponent certificat acreditatiu.
  
Nové
  
La directora de l'Escola Valenciana d'Estudis per a la Salut i el director general de Justícia, podran dictar les disposicions que calguen per al desenvolupament d'aquesta resolució.
  
València, 5 d'octubre de 2001
  
La directora de l'Escola Valenciana d'Estudis per a la Salut: Celia Quirós Bauset. El director general de Justícia: Eloy Velasco Núñez.
  
ANNEX I
  
Codi CE1. CAPACITACIÓ EN TOXICOLOGIA
  
OBJECTIUS: aprofundir en la capacitació específica en toxicologia forense.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores
  
 - 3 places: 2 IMLV
  
 1 IMLC
  
Codi CE2. CAPACITACIÓ EN HISTOPATOLOGIA
  
OBJECTIUS: aprofundir en la capacitació específica en histopatologia.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores
  
 - 5 places: 2 IMLV
  
 2 IMLA
  
 1 IMLC
  
Codi CE3. CAPACITACIÓ EN TÈCNIQUES DE RADIODIAGNÒSTIC
  
OBJECTIUS: aprofundir en la capacitació específica en radiodiagnòstic.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores
  
 - 5 places: 3 IMLV
  
 1 IMLA
  
 1 IMLC
  
Codi CE4. CAPACITACIÓ EN TRAUMATOLOGIA
  
OBJECTIUS: aprofundir en la capacitació específica en traumatologia.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores
  
 - 5 places: 2 IMLV
  
 2 IMLA
  
 1 IMLC
  
Codi CE5. CAPACITACIÓ EN PSIQUIATRIA
  
OBJECTIUS: aprofundir en la capacitació específica en psiquiatria.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores
  
 - 5 places: 3 IMLV
  
 1 IMLA
  
 1 IMLC
  
Codi CE6. CAPACITACIÓ EN HEMOGENÈTICA
  
OBJECTIUS: aprofundir en la capacitació específica en hemogenètica.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores